









































CASTELL MORLAIS 
— A — 
GWRACH Y GOEDWIG 


O.C. k—eoo. 

(BRUT Y BALEDWR). 





Pan godwyd Castell Morlais 
Flynyddau mawr yn ol, 

Rhyw wrach gerllaw gartrefai 
Mewn bwthyn yn y ddôl. 


O gylch y fan 'roedd coedwig 
O byrwydd trwchus, tal, 

A'r lletty eedd guddiedig 
Tufewn i uchel wal, 


'Roedd gan y wrach ddau fachgen, 
Ond un oedd ar ei phwys; 

Y llall a giliodd ymaith 
Am ryw resymau dwys. 


Y ddau anfynych welid 

Yn mhell o'u bwthyn du, 
A hyn a berai syndod 

I wŷr y Castell fry. 


Trwy'r goedwig, heibio'r annedd, 
'Roedd llwybr gwastad, cul, 
Ond prin y gwelid yno 
Dyn gwâr nac hefyd mul. 


Yn wir, dan niwl dirgelwch 
Yr anial fan a fu 

Am oes i wŷr y Faenor 

O acheu fawr ei bri. 


Beth bynag, rhyw ddiwrnod, 
Pan nosi oedd yr awr, 

Fe welid morwr heinyf 

I'r ddôl yn myn'd i lawr. 


Ar gefn y llongwr llawen 
Gorphwysai pwn go drwm, 

Pa beth oedd ynddo, tybed? 
Trysorau aur neu blwm ? 


Yn fuan, fe ddiflanodd 
Ar ffiniau'r goedwig fawr, 

A threiddio wnaeth ef drwyddi 
Yn wrol megys cawr. 


Y llwybr cul ganfyddodd, 
A throsto aeth yn iach 
Nes gwelodd dŷ amgaerog, 
Lle trigai yr hen wrach. 


Yn sydyn fe a safodd, 
Gan roi ei bwn i lawr, 
! A gwrando wnaeth am enyd 
Ar sŵn y goedwig fawr. 


Y lleuad lawn lewyrchai 
Mewn blinder drwy y dail 
O ent megys yn ei herio 
I gyrhaedd cyff eu sail. 
























Yr awel wan sisialai 
Rhyw beth yn nghlust y dyn— 
Beth ydoedd, byth ni chlywyd, 
Ond teimlo wnaeth yn flin. 


Yn ddystaw a gofalus, 
Gan gydio yn ei bwn, 

Y morwr a ddynesodd 
At borth y lletty hwn. 


Fe gurodd am agoriad, 

A churo wnaeth yn hir, 
Nes yn y diwedd clywodd 
Lais swrth tufewn i'r mur, 






“* Pwy ydwyt ti sy'n curo 
Wrth borth hen wreigan dlawd ? 

'Does yma ddim i grwydryn— 

Dos ymaith ar dy rhawd !” 


“Nid crwydryn ydwyf, wreigan,” 
Atebai ef yn llon, 

“Ond gwr a chanddo ddigon 
I brynu'r Castell bron.” 


““ Os felly, ti gei roesaw, 
A gwerth dy arian am 
_ Beth bynag allaf roddi 
O'th flaen mewn ffordd ddinam.” 


Ar hyn, y drws agorwyd, 
A'r morwr aeth i'r ty, 
Lle gwelodd ddyn yn gorwedd 
Ar esmwyth wely plu” 





“ Fy mab yw ef, foneddwr, 
Yn sâl er's llawer dydd ; 

Efe oedd ffon i'm cynal,” 
Dywedai'r fam yn brudd, 


Y morwr a dosturiodd, 

Gan wylo'n dost, yn wir, 
Ac edrych arno'n ddibaid 

A wnaeth trwy galon bur. 


Blinedig oedd y teithiwr, 
Am hyny, aeth i'w le 

I gysgu am y noswaith 
'Rol gofyn bendith Ne'. 


«“ Nawr, Gruff,” sibrydai'r ellyll 
Yn nghlust y person sâl, 

“ Yn mhwn y gwr dyeithr 
Mae trysor mawr i'w ga'l.” 


Y claf yn union gododd 
Yn hynod sionc o'i fan, 

Gan fyn'd i'r llofft yn droednoeth 
I wneyd ei waethaf ran. 


Aeth hithau ar ei ol ef, 
A chanddi gyllell Iem 

Oedd wedi gwel'd erchyllwaith 
O'r blaen, yn ol ei threm, 


Dystawrwydd 'nawr deyrnasai 
Tufewn v'r ty fel bedd, 

A phawb a phobpeth megys 
Yn nghanol byd o hedd. 


'Rol hyny, clywyd oerlef 
Ofnadwy oddifry, 

Ac yna awel oerllyd 
A wibiodd trwy y ty. 


Yn gynar, boreu dranoeth, 
Tufewn i'r gaerle brudd, 
Bedd hir a dwfn a gloddiwyd 

I rywun gwael ei rudd. 


'Mhen wythnos wedi hyny, 
Ar doriad têg y wawr, 

Rhyw swyddog a'i ganlynwyr 
I'r ddôl a aethant lawr. 


Yn chwilio am ryw berson 
Yr oeddynt yn y coed 

A laddodd ac ysbeiliodd 
Ryw ferch dan ugain oed. 


Ar bwys y bwthyn caerog, 
Cwrddasant â'r hen wrach, 
A'r swyddog a'i croesholodd 


Yn nghylch ryw ddyn a'i sach, 


““ Fe alwodd yn fy lletty, 
Rhyw saith o ddyddiau'n ol, 
Gyffelyb ddyn yr ydych 
Yn awr yn myn'd i'w hol, 


Bu'n daer am aros yma ; 
Ni chawsai am y byd, 
Waeth tybiais mai creadur 
Ofnadwy oedd o fryd.” 


** Ni chfedaf 'rhyn ddywedwch,” 
Atebai'r swyddog craff, 

** A buan chwi ac yntau 
Gewch hongian wrth y rhaff. 


Ai tebyg chwi ni wyddech 
Pwy oedd y morwr blin ? 

Ai tebyg chwi ni wyddech 
Mai ef oedd mab eich hun ?” 


'Rhen wrach rodd 'sgrech annynol, 
Gan syrthio'n swp i'r llawr, 

A'i tharo'n fud a gafodd 
Fan hyny yn yr awr. 


Dygasant hi i'w bwthyn, 
A chwilio wnaethant oll 

Y ty a'r lle o amgylch 
Am rywun oedd ar goll. 


Y “clafddyn ” ffalst ddiangodd, 
Dim ond am amser bach, 

Ac yna fe gyffesodd 
Beth ddaeth o'r dyn a'r sach. 


“ Myfi a'm mam a'i lladdodd,” 
Sibrydai'r euog ddyn, 

“' A chyllyll hirion, llymion, 
Ac iddynt mae dau Íìn. 


Ei gorff ef a gladdasom 

Tu faes ar bwys y mur, 
A'r trysor a feddianai 

Sydd yma'i gyd, yn wir.” 


Hyn oll yn fuan brofwyd, 
Er arswyd mawr i'r wlad, 
A'r ddau yn Nghastell Morlais 
A grogwyd am eu brad. 


Eu penau hagr ddodwyd 
Ar uchaf dwr y gaer, 

A'u cyrff yn ddarnau dorwyd, 
Fel rhybudd mawr a thaer. 


Yr hanes hwn a ddengys 
I bawb yn eithaf prudd 

Mai gwaed am waed dywelltit 
Yn mhobman yn ei ddydd. 





